અયોધ્યા: અયોધ્યા અને ઓક્ટોબર. જાણે કે એક જ શબ્દના બે હિસ્સા બની ગયા છે. જન્મભૂમિમાં તૈનાત સુરક્ષાકર્મી હોય, કારસેવકપુરમમાં હાજર સંઘ કાર્યકર હોય, કાર્યશાળાના કારીગર કે પછી રેડ ઝોનની બહારના રસ્તા પર રહેતા વાદી ઇકબાલ અન્સારી હોય. સૌના મોઢે અયોધ્યા સાથે ઓક્ટોબર જરૂર આવે છે. ઓક્ટોબરમાં કંઇક તો થશે. થોડું કોર્ટ કરશે, થોડી અમારી તૈયારી છે. હકીકત એ છે કે મંદિર માટે કોતરાયેલા પથ્થરો પર લીલ જામી ગઇ છે. ચીફ જસ્ટિસ દીપક મિશ્રા 2 ઓક્ટોબરે નિવૃત્ત થવાના છે. આશા છે કે અયોધ્યા અંગેના એક કેસમાં તેઓ ચુકાદો સંભળાવી શકે છે. દરમિયાન, મંદિર કાર્યશાળામાં 65 ટકા કામ પૂરું થઇ ચૂક્યું છે.